《蔬食示舍弟禹圭并嘉祐》
宋代·王禹称

吾为士大夫，汝为隶子弟。身未列官常，庶人亦何异。

无故不食珍，礼文明所记。况非膏粱家，左宦乏赀费。

商山水复旱，谷价方腾贵。更恐到前春，藜藿亦不继。

吾闻柳公绰，近代居贵位。每逢水旱年，所食唯一器。

丰稔即加笾，列鼎又何愧。且吾官冗散，适为时所弃。

汝家本寒贱，自昔无生计。菜茹各须甘，努力度凶岁。